Oficiālais Vēstnesis L 071 , 17/03/1990 Lpp. 0011 - 0012

Speciālizdevums somu valodā: Nodaļa 2 Sējums 7 Lpp. 0122

Speciālizdevums zviedru valodā: Nodaļa 2 Sējums 7 Lpp. 0122



Komisijas Regula (EEK) Nr. 650/90 (1990. gada 16. marts) par atsevišķu preču klasifikāciju kombinētajā nomenklatūrā EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes Regulu (EEK) Nr. 2658/87 [1] par tarifu un statistikas nomenklatūru un kopējo muitas tarifu, kurā jaunākie grozījumi izdarīti ar Regulu (EEK) Nr. 323/90 [2], jo īpaši tās 9. pantu, tā kā, lai nodrošinātu kombinētās nomenklatūras, kas pievienota minētajai regulai, vienotu piemērošanu, jāpieņem pasākumi attiecībā uz šās regulas pielikumā minēto preču klasifikāciju; tā kā Regulā (EEK) Nr. 2658/87 ir noteiktas vispārējās normas kombinētās nomenklatūras interpretācijai un tās attiecas arī uz jebkuru citu nomenklatūru, kas pilnīgi vai daļēji balstīta uz to vai tai pievieno papildu apakšnodaļas, un ir izveidota ar īpašiem Kopienas noteikumiem ar mērķi piemērot tarifu vai citus pasākumus, kas saistīti ar preču tirdzniecību; tā kā šai regulai pievienotās tabulas 1. ailē aprakstītās preces saskaņā ar minētajām vispārējām normām ir jāklasificē ar atbilstošajiem KN kodiem, kas norādīti 2. ailē, balstoties uz pamatojumu, kas norādīts 3. ailē; tā kā Nomenklatūras komiteja nav sniegusi atzinumu par pievienotās tabulas 2. produktu tās priekšsēdētāja noteiktajā laikā; tā kā šajā regulā ietvertie nosacījumi attiecībā uz pievienotās tabulas 1. un 3. produktu atbilst Nomenklatūras komitejas atzinumam, IR PIEŅĒMUSI ŠO REGULU. 1. pants Pievienotās tabulas 1. ailē aprakstītās preces turpmāk klasificējamas kombinētajā nomenklatūrā ar atbilstošiem KN kodiem, kas norādīti minētās tabulas 2. ailē. 2. pants Šī regula stājas spēkā 21. dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1990. gada 16. martā Komisijas vārdā — priekšsēdētāja vietnieks Henning Christophersen [1] OV L 256, 7.9.1987., 1. lpp. [2] OV L 36, 8.2.1990., 7. lpp. -------------------------------------------------- PIELIKUMS Preču apraksts | Klasifikācijas KN kods | Pamatojums | (1) | (2) | (3) | 1.Vainaga formas priekšmeti ar dažādu diametru (7 — 35 cm), kas sastāv no veselām kārklu klūgām, kas ir nomizotas un tad sagrieztas un savītas (sk. 1. fotoattēlu) | 46021091 | Klasifikāciju nosaka kombinētās nomenklatūras interpretācijas 1. un 6. vispārējais noteikums, 6. nodaļas 1. piezīme, kā arī KN kodu 4602 un 46021091 teksts. Preces nevar klasificēt 6. nodaļā, jo tās neatbilst šās nodaļas 1. piezīmes nosacījumiem | 2.Sporta kurpes (zābaki) ar gumijas zolēm un tekstilmateriāla virsu, kurai no ārpuses ir uzšūti ādas gabali un dekoratīvi, ar plastmasu pārklāti auduma gabali. Āda aizņem apmēram 59 % no visas ārējās virsmas, bet tekstilmateriāls klāj apmēram 41 % (sk. 2. fotoattēlu) | 64041100 | Klasifikāciju nosaka kombinētās nomenklatūras interpretācijas 1. un 6. vispārējais noteikums, 64. nodaļas 3. un 4.a piezīme un apakšvirsraksta piezīme 1.b, kā arī kodu 6404 un 64041100 teksti. Būtībā, neņemot vērā tās ādas vai plastmasas daļas, kas veido rotājumu vai stiprinājumu, tekstila materiāla zona ir dominējošā | 3.Stiepta stikla loksnes, taisnstūra (arī kvadrāta) formas, ko pazīst kā "dārzkopības stiklu", kuru viena šķautne ir nolīdzināta un kuras parasti izmanto siltumnīcu būvei | 70049070 | Klasifikāciju nosaka kombinētās nomenklatūras interpretācijas 1. un 6. vispārējais noteikums un KN kodu 7004 un 70049070 teksts. Preces nevar klasificēt apakšpozīcijā 70060090, jo tās nav apstrādātas tās izpratnē. Līdzināšanai, ko izdara vienai šķautnei, nav īstas nozīmes no tehniskā vai ekonomiskā viedokļa, un tādēļ tā nemaina preču raksturu, kas noteikts harmonizētās sistēmas paskaidrojuma par pozīciju 7006 B punktā | +++++ TIFF +++++ +++++ TIFF +++++ --------------------------------------------------